RESOLUCIÓN do 15 de novembro de 2018 pola que se dá publicidade á resolución de adaptación dos prazos de disposición establecidos nas bases reguladoras das liñas de apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e as explotacións produtoras de pataca, cereal, horta e froiteiras afectadas pola sarabia, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Diario Oficial de Galicia número 223, do 23 de novembro de 2017) e as bases reguladoras das liñas de apoio ao acceso e adecuación do financiamento das explotacións agrarias de toda a Comunidade Autónoma de Galicia afectadas pola seca do ano 2017, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Diario Oficial de Galicia número 25, do 5 de febreiro de 2018).
Instituto Galego de Promoción Económica — III. Outras disposicións — 23/11/2018

Mediante a Resolución do 17 de novembro de 2017 (DOG núm. 223, do 23 de novembro) publicáronse as bases reguladoras das liñas de apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e as explotacións produtoras de pataca, cereal, horta e froiteiras afectadas pola sarabia, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca e convocáronse en réxime de concorrencia non competitiva e por expediente anticipado de gasto.
As devanditas bases establecen os seguintes prazos para cumprir tanto pola Administración concedente coma polos beneficiarios:
– Notificación da resolución: 2 meses desde a data de presentación da solicitude. Tendo en conta que o prazo máximo de presentación de solicitudes finalizou o pasado 28 de febreiro de 2018, o prazo máximo de notificación finalizou o 30 de abril de 2018.
– Prazo de formalización: 2 meses desde a notificación da resolución (prazo máximo 30 de xuño de 2018).
– Prazo máximo de disposición: antes da primeira amortización e antes do 31 de xullo de 2018.
– Prazo máximo de presentación de solicitude de cobramento: 15 días hábiles desde a disposición total do préstamo.
Mediante a Resolución do 21 de decembro de 2017 (DOG núm. 25, do 2 de febreiro) publicáronse as bases reguladoras das liñas de apoio ao acceso e adecuación do financiamento das explotacións agrarias de toda a Comunidade Autónoma de Galicia afectadas pola seca do ano 2017, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca e convocáronse en réxime de concorrencia non competitiva e por expediente anticipado de gasto.
As devanditas bases establecen os seguintes prazos para cumprir tanto pola Administración concedente coma polos beneficiarios:
– Notificación da resolución: 2 meses desde a data de presentación da solicitude. Tendo en conta que o prazo máximo de presentación de solicitudes finalizou o pasado 28 de marzo de 2018, o prazo máximo de notificación finalizou o 28 de maio de 2018.
– Prazo de formalización: 2 meses desde a notificación da resolución (prazo máximo 30 de xullo de 2018).
– Prazo máximo de disposición: antes da primeira amortización e antes do 31 de agosto de 2018.
– Prazo máximo de presentación de solicitude de cobramento: 15 días hábiles desde a disposición total do préstamo.
Tendo en conta que o Igape non cumpriu os prazos de resolución establecidos en ambas as dúas convocatorias e notificou as resolucións nos primeiros días de agosto de 2018 e que nas devanditas resolucións de concesión se estableceu un prazo de 2 meses para a formalización das operacións que xa superaban o prazo máximo respectivo do 30 de xuño de 2018 e 30 de xullo de 2018, facendo ademais imposible cumprir os prazos máximos de disposición do 31 de xullo de 2018 e 31 de agosto de 2018, fixados, así mesmo, nas bases reguladoras, procede adaptar o prazo máximo de disposición para poder facer efectiva a axuda. Así mesmo, os retrasos nas notificacións das resolucións fan imposible, nalgúns casos, solicitar o cobramento no prazo establecido de 15 días hábiles desde a disposición total do préstamo. A devandita adaptación realízase en coherencia cos prazos inicialmente previstos nas bases, estendendo o prazo máximo de disposición ao límite de dous meses desde a notificación da resolución de concesión e nunca posteriormente á primeira amortización da operación financiada e o prazo máximo de presentación de solicitude de cobramento a 15 días desde a disposición total do préstamo ou da notificación da resolución se fose posterior.
Na súa virtude e de conformidade coas facultades que teño conferidas,
Anunciar que as operacións concedidas ao abeiro das bases reguladoras das liñas de apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e as explotacións produtoras de pataca, cereal, horta e froiteiras afectadas pola sarabia, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (DOG núm. 223, do 23 de novembro de 2017) e as bases reguladoras das liñas de apoio ao acceso e adecuación do financiamento das explotacións agrarias de toda a Comunidade Autónoma de Galicia afectadas pola seca do ano 2017, instrumentadas mediante convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (DOG núm. 25, do 5 de febreiro de 2018), terán un prazo máximo de disposición ata a primeira amortización, co límite de dous meses desde a notificación da resolución de concesión, e un prazo de presentación de solicitude de cobramento de 15 días desde a disposición total do préstamo ou da notificación da resolución se fose posterior.
Santiago de Compostela, 15 de novembro de 2018